"பிட்காயினில் நடைபெறும் பரிமாற்றங்கள் எல்லாமே மறைவிலேயே (இரகசியமாக) நடை பெறுகின்றன, எனவே நாம் செய்வது யாருக்குமே தெரியாது," என்று பலர் நினைத்துக் கொண்டு இருக்கின்றனர். ஆனால், உண்மையில், பிட்காயினைப் போன்று வெளிப்படையான பணப் பரிமாற்றத் தளம் உலகில் வேறு எதுவும் இல்லை எனலாம்.

பிட்காயினில் பணம் எப்பொழுதும் ஒரு முகவரியுடன் இணைக்கப் பட்டிருக்கும். இந்த முகவரி யாருடையது என்று தெரியாமல் போனாலும், பரிமாற்றங்கள் அனைத்தும் வெளிப்படையாக எல்லோர் கண்களிலும் படும். பரிமாற்றங்களில் பல உள்ளீடுகள் (inputs) இருக்கும் போது, இந்த உள்ளீடுகள் அனைத்தும் ஒருவருக்கே சொந்தமாக இருக்கும் என பலர் ஊகிக்க வாய்ப்பு உண்டு. மேலும், பணப் பரிமாற்றங்கள் நடக்கும் பொது பல சொந்த தரவுகள் பெறப் பட்டு, கணினியில் சேமித்து வைக்கப் படுகின்றன. இவையெல்லாம் தனிமைக் காப்புக்கு உகந்தவை அல்ல.

ஆனால், அதே நேரத்தில் பிட்காயின் வேண்டிய அளவுக்கு தனிமைக் காப்பையும் நுகர்வோர்களுக்குக் கொடுக்கின்றது. ஒருவரின் தனிமைக்கு காப்பு என்பது அவர் எந்த அளவுக்கு பிட்காயினைக் கவனமாகக் கையாள்கிறார் என்பதைப் பொறுத்தே இருக்கும். எடுத்துக் காட்டாக, ஒருவர் தம் முகவரிக்குப் பணம் யாரேனும் அனுப்பி இருந்தால், அப் பணத்தைப் பெற்றுக் கொண்டவுடன், அவர் தம் முகவரியை உடனே மாற்றி விடுதல் நல்லது. அதாவது, ஒரு முகவரியை ஒரு முறைக்கு மேல் பயன் படுத்தக் கூடாது. மேலும், ஒரு பணப்பைக்குப் பதிலாக, பல பணப்பைகளைப் பயன்படுத்துதல் நல்லது. ஒவ்வொரு பைக்கும் ஒரு முகவரி உண்டு. எனவே, ஒரு பைக்கு பணம் அனுப்புபவர்களுக்கு மற்ற பைகளைப் பற்றித் தெரியாது. இது தனிமைக் காப்புக்கு நல்லது எனலாம். மேலும், ஒருவர் தன் முகவரியைத் தேவை இல்லாமல் யாரிடமும் சொல்லாமல் இருப்பதும் நல்லது.

சமுதாயத்தில் பிட்காயின்
அலகுகள் (Units)
தனிமைக் காப்பு (Privacy)
அரசின்மையர் , மிகை உரிமை வேண்டுநர் கோட்பாடுகள் (Anarchist and Libertarian theories)